2019. gada 15. oktobrī Rīkojums Nr. 498

Rīgā (prot. Nr. 48 5. §)

**Par Latvijas Republikas pilnvarotiem pārstāvjiem Ziemeļu Investīciju bankā**

1. Lai nodrošinātu Latvijas Republikas interešu pārstāvēšanu Ziemeļu Investīciju bankas Direktoru valdē, saskaņā ar 2004. gada 11. februārī parakstīto Līgumu starp Dāniju, Igauniju, Somiju, Islandi, Latviju, Lietuvu, Norvēģiju un Zviedriju par Ziemeļu Investīciju banku norīkot:

1.1. Finanšu ministrijas valsts sekretāra vietnieci Līgu Kļaviņu Ziemeļu Investīciju bankas Direktoru valdes direktora amatā uz laiku no 2019. gada 1. novembra līdz 2020. gada 31. maijam;

1.2. Valsts kases Finanšu resursu departamenta direktori Inesi Sudari Ziemeļu Investīciju bankas Direktoru valdes direktora vietnieka amatā uz laiku no 2019. gada 1. novembra līdz 2020. gada 31. maijam.

2. Ar 2019. gada 31. oktobri atzīt par spēku zaudējušu Ministru kabineta 2016. gada 5. aprīļa rīkojumu Nr. 243 "Par Latvijas Republikas pilnvarotiem pārstāvjiem Ziemeļu Investīciju bankā" (Latvijas Vēstnesis, 2016, 67. nr.).

Ministru prezidents A. K. Kariņš

Ministru prezidenta biedrs,

tieslietu ministrs J. Bordāns